**Referat af ordinært afdelingsmøde i afdeling 19**

|  |  |
| --- | --- |
| **Mødedato:**Den 30. maj 2022Kl. 18:30**Mødested:** Festlokale, Limgården 4**Referent:** Kunderådgiver Amanda Løkke fra AAB | **Deltagere:**Antal beboere fra 71 lejemål = 142 stemmer i alt til rådighed i dagFra afdelingsbestyrelsen: *Øvrige*Fra organisationsbestyrelsen: Jens Nybo Stilling Sørensen  |

**Dagsorden Referat**

|  |  |
| --- | --- |
| 1. **Valg af dirigent**
 | Jens Nybo Stilling Sørensen |
| 1. **Valg af stemmeudvalg**
 | Følgende beboere stiller sig til rådighed for stemmeudvalg1. Britta
2. Johnny
 |
| 1. **Fremlæggelse af beretning fra perioden siden sidste afdelingsmøde**
 | Formanden for afdelingsbestyrelsen aflagde beretning, hvor afdelingsbestyrelsen bl.a. kom ind på følgende emner:Dørtelefonerne er afdelingsbestyrelsen ikke tilfredse med, og der arbejdes på at udbedre fejlbehæftede installationer..Maskinerne i vaskeri er blevet udskifte, og et nye blødtvandsanlæg koster 50.000, hvilket medfører en kommende stigning på vask.AAB’s administration har pålagt afdelingen ikke at anvende tørrelofterne pga. problemer med skimmelsvamp. Beboerne vil blive orienteret om dette.Beretningen blev efterfølgende enstemmigt godkendt. |
| 1. **Regnskab til godkendelse**
 | Afdelingsbestyrelsen præsenterede årsregnskab 2021, hvor afdelingen kommer ud med et overskud som følge af besparelser ved vedligeholdelse og ejendomsskat. Regnskab for 2021 blev enstemmigt godkendt. |
| 1. **Behandling af indkomne forslag**
 |  |
| 1. Vedtagelse af forretningsorden
 | Punktet udgik og forretningsordenen for afdelingsmøderne i afdeling 19 skal behandles ved et kommende afdelingsmøde.  |
| 1. Vedtagelse af nyt råderetskatalog
 | Jens Nybo Stilling Sørensen fra organisationsbestyrelsen præsenterede det nye råderetskatalog, hvor afdelingen skal betale 25% af råderetten og lejer betaler de sidste 75% Afdelingsbestyrelsen pointerede, at der kun anvendes individuel råderet. Det nye råderetskatalog blev vedtaget med:For: 118 stemmer for Imod: 2Undlod at stemme: 22  |
| 1. Forslag om overskudsanvendelse udarbejdet af AAB
 | Afdelingsbestyrelsen præsenterede forslaget, som blev vedtaget med følgende stemmetal: For: 118 stemmer Imod: 22Undlod at stemme: 2 |
| 1. Udlejning af kælderlokaler under cykelforretning til lager.
 | Afdelingsbestyrelsen præsenterede forslaget, som blev vedtaget enstemmigt.  |
| 1. Forslag om tilladelse til dyrehold max 1 hund eller 1 kat – retningslinjer udsendt
 | Jens Nybo Stilling Sørensen fra organisationsbestyrelsen præciserer, at der er tale om dyrehold. Der er udsendt retningslinjer fra afdeling 20 til inspiration, og de tilstedeværende drøftede argumenter for og imod en tilladelse til dyrehold. Forslaget blev forkastet med følgende stemmetal:For: 53Imod: 86Undlod at stemme: 3  |
| 1. Beboerforslag om ændring i altanregler, således at opsætning af let markise og afskærmning
2. Afskærmning
 | Beboerforslaget opdeles i to separate forslag.Forslag 1: Læ som afskærmning på altan blev vedtaget med et overvejende flertal for. Forslag 2: Opsætning af markise i lyse farver blev vedtaget med følgende stemmetal:For: 28Imod: 17Undlader at stemme: 67Forslaget om opsætning af markiser vedtages, men der gøres opmærksom på, at afdelingsbestyrelsen skal undersøge, hvorvidt der er nogle udstykkede reglementer, der strider mod AAB. Dirigenten gør opmærksom på, at dette kan tages op igen ved ekstraordinært afdelingsmøde eller ved næste ordinære afdelingsmøde.  |
| 1. **Godkendelse af afdelingens driftsbudget for det kommende år**
 | Afdelingsbestyrelsen præsenterede afdelingens driftsbudget for 2023 som blev godkendt enstemmig.I forlængelse heraf informerede afdelingsbestyrelsen om, at de vil undersøge mulighederne for en mini-helhedsplan, hvori lånene til drift og vedligeholdelse samles. |
| 1. **Valg af afdelingsbestyrelsesmedlemmer og suppleanter**
 |  |
| 1. Valg af afdelingsformand for 2 år – til 2024
 | Suzanne Whincup blev valgt uden modkandidat |
| 1. Valg af afdelingsbestyrelsesmedlem 1 for 2 år – til 2024
 | Janie Kornum blev valgt uden modkandidat |
| 1. Valg af suppleanter for 2 år til 2022
 | Marcus Vigilius Brendstrup blev valgt uden modkandidatPernille Bundgaard blev valgt uden modkandidat |
| 1. **Eventuelt**
 | Under eventuelt blev følgende punkter drøftet:Ventilationsanlæg virker ikke, fordi filtrene er tilstoppet. Sidste vedligeholdelse var i 2014. Beboerne får besked på, hvornår det kan laves. Afdelingsbestyrelsen spurgte, om der er nogen som vil hjælpe til med afholdelse af en sommerfest i slut august. Der var ligeledes en række spørgsmål vedr. afdelingens døre, der er tunge; både porten til gården, kælderdørene og hoveddørene. Afdelingsbestyrelsen vil tage det op. En beboer spurgte til muligheden for at få altan på 5. sal. Formanden forklarede, at det umiddelbart ikke er muligt, men at afdelingsbestyrelsen gerne vil undersøge det nærmereEn beboer spurgte, hvor lang tid Hotel Amager må have udskænkning, og bestyrelsen forklarede, at det er Team Jura, der står for erhvervslejemålet, og derfor er uden for bestyrelsen varetagelse.En beboer ønskede tørrelofterne igen, men bestyrelsen forklarer, at det ikke er muligt pga. Skimmelsvamp, og dette vil beboerne bliver orienteret om.En beboer spurgte til istandsættelse af Limgården, og formanden henviste til muligheden for en mini-helhedsplan. Dirigent takkede for god ro og orden, hvorefter mødet blev afsluttet.  |

**Referatet godkendes i sin helhed af:**

|  |  |
| --- | --- |
| Formand for afdelingen | Dirigent på afdelingsmødet |
| Dato og underskrift:  | Dato og underskrift:  |